Kamu bisa jelasin ke aku soal Bioluminesensi dalam bahasa jawa?

Bioluminesensi  ya iku emisi cahya kang diasilake déning makluk amarga anané  reaksi kimia tinamtu. Nganti seprene, bioluminesensi wis ditemokakake  kanthi alami ing warna-warna makluk kaya ta cendawan, bakteri, lan organisme ing banyunan, nanging ora tinemu anan ing tuwuhan, kéwan vertebrata terestrial, amfibi, lan mamalia. [2] Akeh-akèhé plankton duwé kaprigelan ngasilaké pendaran, mligi plankton kang urip ing banyunan laut kang jeru. Ing mikroba, bioluminesensi kang dihasilkan durung dingerteni manfaate,  déné ing kéwan liyané digunakaké minangka sinyal kawin, predasi, lan perlindungan tumrap pemangsa. Akèh bakteri kang bisa ngasilaké bioluminesensi, racaké dingerteni candhaké manawa kabèh bakteri kagolong bakteri gram négatif, motil, duwé morfologi batang, lan asipat aerob atawa anaerob fakultatif. Bakteri-bakteri  iku kasebar ing laladan laut, banyu tawar, lan lemah. tuladhané bakteri penghasil bioluminesensi kang wis  diteliti ya iku génus Vibrio (V. harveyi, V. fischeri, V. cholera), Photobacterium (P. phosphoreum, P. leiognathi), Xenorhabdus (X. luminescens), Alteromonas (A. haneda), lan Shewanella. saliyané iku, mung sithik cendawan kang dingerteni bisa ngasilaké bioluminesensi, ing antarané ya iku Armillaria mellea, Panellus Stipticus, Omphalotus nidiformis, lan Mycena spp.